Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice zo dňa 13.06.2017.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení prijatých na zasadnutí miestneho zastupiteľstva Mestskej časti Bratislava – Podunajské Biskupice dňa 25.04.2017.
03)	Správa o výsledku kontrolnej činnosti miestnej kontrolórky Mestskej časti Bratislava – Podunajské Biskupice.
04)	Návrh plánu kontrolnej činnosti miestnej kontrolórky Mestskej časti Bratislava – Podunajské Biskupice na II. polrok 2017.
05)	Výročná správa Bytového podniku Podunajské Biskupice, s.r.o. za rok 2016.
06)	Návrh VZN hl.m. SR Bratislavy o starostlivosti o verejnú zeleň a o ochrane drevín, ktoré sú súčasťou verejnej zelene na území hl.m. SR Bratislavy.
07)		Návrh na schválenie prísediacich Okresného súdu Bratislava II.
08)	Zmena č. 3 číselného a programového rozpočtu Mestskej časti Bratislava – Podunajské Biskupice na rok 2017.
09)	Návrh prechodu nájmu pozemku registra „C“ parc.č. 1409 o výmere 22 m2 na Vetvárskej ul. na dobu neurčitú v k.ú. Podunajské Biskupice v prospech: Daniela Markuseková, Vetvárska 13, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
10)	Návrh prechodu nájmu pozemku registra „C“ parc.č. 5590/54 o výmere 15 m2 na Dudvážskej ul. na dobu určitú do 30.05.2046 v k.ú. Podunajské Biskupice v prospech: Ing. Peter Hidasy, Vážska 13, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
11)	Návrh na schválenie predĺženia doby nájmu zubnej ambulancie v priestoroch ZŠ Podzáhradná na dobu 5 rokov v prospech STOMAPET, s.r.o., IČO: 46 997 041, Ožvoldíkova 8, 841 02 Bratislava, štatutárny zástupca: MUDr. Nadežda Petergáčová – konateľ.
12)	Návrh vzorovej nájomnej zmluvy na nájom nebytových priestorov nachádzajúcich sa v základných a materských školách v zriaďovateľskej pôsobnosti Mestskej časti Bratislava – Podunajské Biskupice na školský rok 2017/2018 za účelom rôznych záujmových aktivít, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
13)	Návrh na poskytnutie dotácie Rímskokatolíckej cirkvi – Farnosti Bratislava – Podunajské Biskupice z rozpočtu Mestskej časti Bratislava – Podunajské Biskupice na rok 2017.

02)

14)	Návrh na poskytnutie dotácie Bratskej jednote baptistov v Slovenskej republike – Cirkevnému zboru Bratislava 2 z rozpočtu Mestskej časti Bratislava – Podunajské Biskupice na rok 2017.
15)	Návrh na vyplatenie odmeny miestnej kontrolórke mestskej časti za I. polrok 2017.
16)	Rôzne.
17)	Interpelácie poslancov.
18)	Záver.

Informácie:	a)	Informácia o vybavení a stave detských ihrísk na území MČ
				a požiadavky na opravu a dovybavenie detských ihrísk.
		b)	Informácia o príprave výziev a možnostiach predkladania žiadostí 
na čerpanie finančných prostriedkov z fondov EU.
		c)	Informatívna správa o stave poskytovania opatrovateľskej služby
			v Mestskej časti Bratislava – Podunajské Biskupice v roku 2016.
		d)	Počet žiadostí o prijatie dieťaťa do materských škôl v zriaďovateľskej
			pôsobnosti Mestskej časti Bratislava – Podunajské Biskupice.
		e)	Počet zapísaných žiakov do 1. ročníka na školský rok 2017/2018.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti a mestského zastupiteľstva,  pracovníkov miestneho úradu, riaditeľku Bytového podniku Podunajské Biskupice, s.r.o., a ďalších hostí. Konštatovala, že na zasadnutí je prítomných 13 poslancov, t.j. miestne zastupiteľstvo je uznášania schopné. Dala hlasovať o doplnení programu rokovania o body, ktoré neboli predmetom rokovania miestnej rady:

06)	Návrh VZN hl.m. SR Bratislavy o starostlivosti o verejnú zeleň a o ochrane drevín, ktoré sú súčasťou verejnej zelene na území hl.m. SR Bratislavy.
06/a)	Návrh na schválenie VZN Mestskej časti Bratislava – Podunajské Biskupice o vyhradených plochách na vylepovanie predvolebných plagátov pre voľby do orgánov samosprávnych krajov, ktoré sa budú konať v roku 2017.
07)		Návrh na schválenie prísediacich Okresného súdu Bratislava II.
08/a)	Návrh na  odkúpenie pozemkov  registra „C“ parc. č. 2171/1 - zastavané plochy a nádvoria  o výmere 276 m², parc. č. 2171/5 - zastavané plochy a nádvoria  o výmere 328 m² a parc. č. 2171/11 - zastavané plochy a nádvoria  o výmere 59 m² v k.ú. Podunajské Biskupice v celkovej výške 100 000,- € od Františka Fehérviziho, 8. mája 10, 821 06 Bratislava v prospech Mestskej časti Bratislava – Podunajské Biskupice a odčlenenie a vrátenie pozemkov registra „C“ parc. č. 2171/2 o výmere 1.296 m2  a  parc. č. 2171/12 o výmere 44 m2 v areáli materskej školy na Staromlynskej ul. jednotlivým podielovým vlastníkom v zmysle LV 4778.
08/b)	Návrh na  odkúpenie futbalového mládežníckeho ihriska v areáli ZŠ Bieloruská, k.ú. Podunajské Biskupice od spoločnosti TEAMSPORT s.r.o.,IČO: 35 971 061 za účelom využívania pre potreby ZŠ Bieloruská.
12/a)	Návrh na zvýšenie osobného príplatku hlavným kuchárkam v základných a materských školách v zriaďovateľskej pôsobnosti Mestskej časti Bratislava – Podunajské Biskupice.
03)

Tento návrh na zaradenie hore uvedených bodov poslanci jednomyseľným hlasovaním schválili.
Následne dala hlasovať o programe rokovania ako celku, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 302/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania doplnený o body:

06)	Návrh VZN hl.m. SR Bratislavy o starostlivosti o verejnú zeleň a o ochrane drevín, ktoré sú súčasťou verejnej zelene na území hl.m. SR Bratislavy.
06/a)	Návrh na schválenie VZN Mestskej časti Bratislava – Podunajské Biskupice o vyhradených plochách na vylepovanie predvolebných plagátov pre voľby do orgánov samosprávnych krajov, ktoré sa budú konať v roku 2017.
07)	Návrh na schválenie prísediacich Okresného súdu Bratislava II.
08/a)	Návrh na  odkúpenie pozemkov  registra „C“ parc. č. 2171/1 - zastavané plochy a nádvoria  o výmere 276 m², parc. č. 2171/5 - zastavané plochy a nádvoria  o výmere 328 m² a parc. č. 2171/11 - zastavané plochy a nádvoria  o výmere 59 m² v k.ú. Podunajské Biskupice v celkovej výške 100 000,- € od Františka Fehérviziho, 8. mája 10, 821 06 Bratislava v prospech Mestskej časti Bratislava – Podunajské Biskupice a odčlenenie a vrátenie pozemkov registra „C“ parc. č. 2171/2 o výmere 1.296 m2  a  parc. č. 2171/12 o výmere 44 m2 v areáli materskej školy na Staromlynskej ul. jednotlivým podielovým vlastníkom v zmysle LV 4778.
08/b)	Návrh na  odkúpenie futbalového mládežníckeho ihriska v areáli ZŠ Bieloruská, k.ú. Podunajské Biskupice od spoločnosti TEAMSPORT s.r.o.,IČO: 35 971 061 za účelom využívania pre potreby ZŠ Bieloruská.
12/a)	Návrh na zvýšenie osobného príplatku hlavným kuchárkam v základných a materských školách v zriaďovateľskej pôsobnosti Mestskej časti Bratislava – Podunajské Biskupice.
 za: 13 – jednomyseľne

2.	návrhovú komisiu v zložení: 	         	Katarína Matuszná, Jana Šimunová,
Jaroslav Švehla;
za: 13 – jednomyseľne

3.	overovateľov zápisnice:  		Anna Brániková, Ján Duranský	
za: 13 – jednomyseľne

K bodu 02)	Kontrola plnenia uznesení prijatých na zasadnutí miestneho zastupiteľstva Mestskej časti Bratislava – Podunajské Biskupice dňa 25.04.2017.

Materiál uviedla prednostka miestneho úradu Ing. Janigová. Po otvorení diskusie poslanec Kubiš k odpovedi na svoju interpeláciu požiadal, aby miestny úrad vyzval Magistrát hl.m.. SR Bratislavy na riešenie schátralého objektu na Podunajskej ulici. Miestne zastupiteľstvo bez ďalšej diskusie prijalo

04)

UZNESENIE č. 303/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na svojom zasadnutí dňa 25.04.2017. 

za: 13 – jednomyseľne

Do rokovacej miestnosti sa dostavil zástupca starostky mestskej časti – poslanec Černý.

K bodu 03)	Správa o výsledku kontrolnej činnosti miestnej kontrolórky Mestskej časti Bratislava – Podunajské Biskupice.

Materiál uviedla miestna kontrolórka Ing. Iveta Györgyová. Miestne zastupiteľstvo bez diskusie prijalo

UZNESENIE č. 304/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Správu o výsledku kontrolnej činnosti miestnej kontrolórky mestskej časti Bratislava – Podunajské Biskupice.

za: 14 – jednomyseľne

K bodu 04)	Návrh plánu kontrolnej činnosti miestnej kontrolórky Mestskej časti Bratislava – Podunajské Biskupice na II. polrok 2017.

Materiál uviedla miestna kontrolórka Ing. Iveta Györgyová. Miestne zastupiteľstvo bez diskusie prijalo

UZNESENIE č. 305/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán kontrolnej činnosti miestnej kontrolórky Mestskej časti Bratislava – Podunajské Biskupice na II. polrok 2017 bez pripomienok.

za: 14 – jednomyseľne

05)

K bodu 05)	Výročná správa Bytového podniku Podunajské Biskupice, s.r.o. za rok 2016.

	Materiál uviedla riaditeľka a konateľka Bytového podniku Podunajské Biskupice, s.r.o. Ing. Janošovová. Predsedníčka dozornej rady Bytového podniku Podunajské Biskupice, s.r.o. poslankyňa Falanga Wurster poďakovala Ing. Janošovovej za efektívne fungovanie podniku a informovala, že Bytový podnik Podunajské Biskupice, s.r.o. získal v r. 2016 certifikát pre správcovské spoločnosti, na základe čoho je zapísaný v registri správcovských spoločností. Zástupca starostky mestskej časti poslanec Černý označil výsledok hospodárenia podniku za rok 2016 za chvályhodný a od riaditeľky podniku a predsedníčky dozornej rady si nechal vysvetliť návrh na zúčtovanie hospodárskeho výsledku zisku. Po ukončení diskusie dala starostka mestskej časti hlasovať o navrhnutom uznesení a miestne zastupiteľstvo prijalo

UZNESENIE č. 306/2014-2018
Miestne zastupiteľstvo mestskej časti Bratislava – Podunajské Biskupice

A.	p r i j í m a
Výročnú správu BP PB, s. r. o. za rok 2016

B.	o d p o r ú č a
pani starostke ako štatutárnemu zástupcovi jediného spoločníka oprávnenej konať ako Valné zhromaždenie spoločnosti Bytového podniku Podunajské Biskupice, s. r. o. 

 vydať rozhodnutie:

- o prijatí výročnej správy za rok 2016
- o schválení účtovnej závierky za rok 2016
- o zúčtovaní hospodárskeho výsledku – účtovného zisku za rok 2016 v sume
  14 304,15 €, podielu zo zisku a dotácii sociálneho fondu  (viď. bod č. 9)     
- o schválení audítora účtovnej závierky roku 2017 spoločnosti KREDIT
  AUDIT, s.r.o. Prievozská 14/A, 82 109 Bratislava, licencia SKAU č. 70

za: 14 – jednomyseľne

K bodu 06)	Návrh VZN hl.m. SR Bratislavy o starostlivosti o verejnú zeleň a o ochrane drevín, ktoré sú súčasťou verejnej zelene na území hl.m. SR Bratislavy.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 307/2014-2018
Miestne zastupiteľstvo mestskej časti Bratislava – Podunajské Biskupice

o d p o r ú č a
Mestskému zastupiteľstvu schváliť návrh Všeobecne záväzného nariadenia hlavného mesta Slovenskej republiky Bratislavy ................ o starostlivosti o verejnú zeleň a o ochrane drevín, ktoré sú súčasťou verejnej zelene na území hlavného mesta Slovenskej republiky Bratislavy.

za: 14 – jednomyseľne
06)

K bodu 06/a)	Návrh na schválenie VZN Mestskej časti Bratislava – Podunajské Biskupice o vyhradených plochách na vylepovanie predvolebných plagátov pre voľby do orgánov samosprávnych krajov, ktoré sa budú konať v roku 2017.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 308/2014-2018
Miestne zastupiteľstvo mestskej časti Bratislava – Podunajské Biskupice

s c h v a ľ u j e
Všeobecne záväzné nariadenie č. 3/2017 Mestskej časti Bratislava – Podunajské Biskupice zo dňa 13.06.2017 o vyhradených plochách pre voľby do orgánov samosprávnych krajov, ktoré sa budú konať v roku 2017.

za: 14 – jednomyseľne

Do rokovacej miestnosti sa dostavil poslanec Tóth.

K bodu 07)	Návrh na schválenie prísediacich Okresného súdu Bratislava II.

Materiál uviedla starostka mestskej časti PhDr. Ožvaldová. Po otvorení diskusie sa poslankyňa Falanga Wurster informovala na podmienky práce prísediacich. Tieto jej poskytli poslanci Kubiš a Krippel. Miestne zastupiteľstvo bez ďalšej diskusie prijalo

UZNESENIE č. 309/2014-2018
Miestne zastupiteľstvo mestskej časti Bratislava – Podunajské Biskupice

s c h v a ľ u j e
voľbu prísediacich Okresného súdu Bratislava II pre nasledujúce funkčné obdobie:

1.	Horváth Ernest, nar. xxxxxx, Vetvárska 29, Bratislava
2.	Pék Mikuláš, nar.xxxxxxx, Podzáhradná 3, Bratislava
3.	Stránsky Viliam, nar. xxxxxxx, Lotyšská 48, Bratislava

za: 15 – jednomyseľne

K bodu 08)	Zmena č. 3 číselného a programového rozpočtu Mestskej časti Bratislava – Podunajské Biskupice na rok 2017.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

07)

UZNESENIE č. 310/2014-2018
Miestne zastupiteľstvo mestskej časti Bratislava – Podunajské Biskupice

b e r i e   n a   v e d o m i e
1.)   zmenu č. 3  číselného a programového rozpočtu  Mestskej časti Bratislava - Podunajské   
       Biskupice na rok 2017 v nasledovnej štruktúre
         
	Schválený rozpočet	Rozpočet       po zmene č. 2	Zmena rozpočtu	Upravený rozpočet	
			+ / -		
bežné príjmy	6 510 550 €	6 685 485 €	 + 7 830 €	6 693 315 €	
kapitálové príjmy	55 740 €	 55 740 €	0 €	 55 740 €	
finančné operácie	0 €	1 810 657 €	0 €	1 810 657 €	
príjmy spolu	6 566 290 €	8 551 882 €	+ 7 830 €	8 559 712 €	
					
bežné výdavky	6 510 550 €	6 732 010 €	+ 7 830 €	6 739 840 €	
kapitálové výdavky	34 987 €	1 799 119 €	0 €	1 799 119 €	
finančné operácie	20 753 €	20 753 €	0 €	20 753 €	
výdavky spolu	6 566 290 €	8 551 882 €	+ 7 830 €	8 559 712 €	

2.)    medzipoložkový presun finančných prostriedkov
3.)    presun finančných prostriedkov v rámci funkčných klasifikácií alebo programov

za: 15 – jednomyseľne

K bodu 08/a)	Návrh na  odkúpenie pozemkov  registra „C“ parc. č. 2171/1 - zastavané plochy a nádvoria  o výmere 276 m², parc. č. 2171/5 - zastavané plochy a nádvoria  o výmere 328 m² a parc. č. 2171/11 - zastavané plochy a nádvoria  o výmere 59 m² v k.ú. Podunajské Biskupice v celkovej výške 100 000,- € od Františka Fehérviziho, 8. mája 10, 821 06 Bratislava v prospech Mestskej časti Bratislava – Podunajské Biskupice a odčlenenie a vrátenie pozemkov registra „C“ parc. č. 2171/2 o výmere 1.296 m2  a  parc. č. 2171/12 o výmere 44 m2 v areáli materskej školy na Staromlynskej ul. jednotlivým podielovým vlastníkom v zmysle LV 4778.

Materiál uviedla prednostka miestneho úradu Ing. Janigová, ktorú doplnila starostka mestskej časti PhDr. Ožvaldová. Dopodrobna informovali poslancov o stave súdneho sporu a doterajších rokovaniach s vlastníkmi pozemkov pod areálom materskej školy na Staromlynskej ulici. V úvodnom slove starostka mestskej časti okrem iného uviedla aj skutočnosť, že jeden z vlastníkov pozemkov p. Reicher neustále zvyšuje svoje finančné požiadavky za nájom pozemkov (teraz už15 €/m2), resp. predaj pozemkov (200 €/m2), ako aj skutočnosť, že po odčlenení a vrátení pozemkov p. Reicherovi, 

08)

táto materská škola bude mať najviac m2 na jedného žiaka zo všetkých materských škôl v mestskej časti.
		Po otvorení diskusie poslankyňa Falanga Wurster predniesla pozmeňujúci návrh týkajúci sa hlasovania o návrhu uznesenia s tým, aby sa o bode A. a B. návrhu uznesenia hlasovalo samostatne. Tento návrh poslanci jednomyseľne schválili. Zároveň navrhla viesť ďalšie rokovania s p. Reicherom ohľadne ceny pozemkov. Návrh na ďalšie rokovania podporili aj poslanci Matuszná, Duranský, Jégh a Holásek. Zástupca starostky mestskej časti poslanec Černý, s ohľadom na to, že aj po vrátení pozemkov p. Reicherovi, zostane v tejto materskej škole štandardný počet m2 na jedno dieťa, podporil odčlenenie a vrátenie pozemkov p. Reicherovi. Poslanec Kubiš podotkol, že finančné prostriedky potrebné na odkúpenie pozemkov od p. Reichera, vie mestská časť použiť aj efektívnejšie. 
	Po ukončení diskusie starostka mestskej časti vyhlásila 10 min. prestávku na poradu poslaneckých klubov pred hlasovaním. Po ukončení prestávky návrhová komisia oznámila, že jej bol doručený písomný návrh 3 poslancov: Olívia Falanga Wurster, Atilla Foglszinger a Katarína Matuszná na zmenu bodu B. predloženého návrhu uznesenia v znení: „žiada starostku mestskej časti viesť rokovania s majiteľom pozemkov registra „C“ parc.č.2171/2 o výmere 1.296 m2 a parc.č. 2171/12 o výmere 44 m2 v areáli materskej školy na Staromlynskej ul. a nechať vypracovať znalecký posudok na tieto pozemky.“. O tomto pozmeňujúcom návrhu dala starostka mestskej časti hlasovať a poslanci ho hlasovaním za: 9, proti: 0, zdržali sa: 4 schválili. V rokovacej miestnosti bolo prítomných všetkých 15 poslancov. Z hlasovania vyplýva, že 2 poslanci nehlasovali. Následne dala hlasovať o bode A. a C. návrhu uznesenia. Tieto poslanci jednomyseľným hlasovaním schválili, t.j. miestne zastupiteľstvo prijalo

	UZNESENIE č. 311/2014-2018
Miestne zastupiteľstvo mestskej časti Bratislava – Podunajské Biskupice

A.	s c h v a ľ u j e
odkúpenie pozemkov parc. č. 2171/1 - zastavané plochy a nádvoria  o výmere 276 m², parc. č. 2171/5 - zastavané plochy a nádvoria  o výmere 328 m² a parc. č. 2171/11  - zastavané plochy a nádvoria  o výmere 59 m² v celkovej výške 100 000,- € v k. ú. Podunajské Biskupice od  Františka Fehérviziho, 8. mája 10, 821 06 Bratislava v prospech Mestskej časti Bratislava – Podunajské Biskupice a žiada spísať dohodu medzi predávajúcim Františkom Fehervízim a kupujúcim Mestskou časťou Bratislava – Podunajské Biskupice, že si predávajúci nebude vymáhať od kupujúceho náhradu trov konania a trovy právneho zastúpenia, ktoré určí Okresný súd Bratislava II samostatným uznesením.

za: 15 – jednomyseľne
B.	ž i a d a
starostku mestskej časti viesť rokovania s majiteľom pozemkov registra „C“ parc.č.2171/2 o výmere 1.296 m2 a parc.č. 2171/12 o výmere 44 m2 v areáli materskej školy na Staromlynskej ul. a nechať vypracovať znalecký posudok na tieto pozemky.

za: 9, proti: 0, zdržali sa: 4

C.	u k l a d á
prednostke miestneho úradu zabezpečiť plnenie úloh z prijatých uznesení.

za: 15 – jednomyseľne

09)

K bodu 08/b)	Návrh na  odkúpenie futbalového mládežníckeho ihriska v areáli ZŠ Bieloruská, k.ú. Podunajské Biskupice od spoločnosti TEAMSPORT s.r.o.,IČO: 35 971 061 za účelom využívania pre potreby ZŠ Bieloruská.

Materiál uviedla prednostka miestneho úradu Ing. Janigová, ktorú doplnila starostka mestskej časti PhDr. Ožvaldová informáciou, že po fyzickej obhliadke, z dôvodu značného opotrebenia, neodporúča odkúpenie minitraktora Husquarna 220 s príslušenstvom, nakoľko za ponúkanú cenu je možné zakúpiť nový stroj. Po otvorení diskusie poslanec Kubiš upozornil, že ihrisko bolo a je vo vlastníctve mestskej časti, t.j. nemôže byť obsiahnuté na faktúre. Vyčísliť cenu možno iba za zariadenie ihriska, ktoré vybudoval nájomca.
Zástupca starostky mestskej časti – poslanec Černý, po nájdení nájomnej zmluvy z r. 2013 na internete vyjadril názor, že mestská časť nemá právny základ ani na odkupovanie zariadenia ihriska, nakoľko podľa uzatvorenej zmluvy po ukončení činnosti nájomcu všetko zariadenie prechádza na prenajímateľa. Poslanec Kubiš navrhol písomne upozorniť riaditeľku základnej školy, ako i nájomcu ihriska na tieto podmienky nájomnej zmluvy a navrhnuté odkúpenie neschváliť. Nakoľko návrhovej komisii nebol predložený žiadny pozmeňujúci návrh uznesenia, starostka po ukončení diskusie dala hlasovať o predloženom návrhu uznesenia:

A/1:	za: 0		proti: 0		zdržali sa: 15
A/2:	za: 0		proti: 2		zdržali sa: 13

Predložený návrh uznesenia nezískal žiadny hlas na jeho schválenie.

K bodu 09)	Návrh prechodu nájmu pozemku registra „C“ parc.č. 1409 o výmere 22 m2 na Vetvárskej ul. na dobu neurčitú v k.ú. Podunajské Biskupice v prospech: Daniela Markuseková, Vetvárska 13, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 312/2014-2018
Miestne zastupiteľstvo Mestskej časti Bratislava – Podunajské Biskupice

	A.  s c h v a ľ u j e
prechod nájmu pozemku registra „C“ parc. č. 1409 o výmere 22 m2  na Vetvárskej ul.  na dobu neurčitú v sume 88,00 €/rok v k. ú. Podunajské Biskupice  v prospech: Daniela Markuseková, Vetvárska 13, 821 06 Bratislava  ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o pozemok zastavaný stavbou – garážou v osobnom vlastníctve nájomcu.
10)

B.  u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 15 – jednomyseľne

K bodu 10)	Návrh prechodu nájmu pozemku registra „C“ parc.č. 5590/54 o výmere 15 m2 na Dudvážskej ul. na dobu určitú do 30.05.2046 v k.ú. Podunajské Biskupice v prospech: Ing. Peter Hidasy, Vážska 13, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 313/2014-2018
Miestne zastupiteľstvo Mestskej časti Bratislava – Podunajské Biskupice

	A.  s c h v a ľ u j e
prechod nájmu pozemku registra „C“ parc. č. 5590/54 o výmere 15 m2  na Dudvážskej ul.  na dobu určitú do 30.05.2046 v sume 60,00 €/rok v k. ú. Podunajské Biskupice  v prospech: Ing. Peter Hidasy, Vážska 13, 821 07 Bratislava  ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o pozemok zastavaný stavbou – garážou v osobnom vlastníctve nájomcu.
B.  u k l a d á
prednostke miestneho úradu zabezpečiť vypracovanie  dodatku k nájomnej zmluve v zmysle bodu A tohto uznesenia a predložiť  na podpis oprávneným osobám.

za: 15 – jednomyseľne

K bodu 11)	Návrh na schválenie predĺženia doby nájmu zubnej ambulancie v priestoroch ZŠ Podzáhradná na dobu 5 rokov v prospech STOMAPET, s.r.o., IČO: 46 997 041, Ožvoldíkova 8, 841 02 Bratislava, štatutárny zástupca: MUDr. Nadežda Petergáčová – konateľ.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

11)

UZNESENIE č. 314/2014-2018
Miestne zastupiteľstvo mestskej časti Bratislava – Podunajské Biskupice

A.  s c h v a ľ u j e
predĺženie doby nájmu  zubnej ambulancie v priestoroch ZŠ Podzáhradná na dobu
5 rokov v prospech STOMAPET, s.r.o., IČO: 46 997 041, Ožvoldíkova 8, 841 02
Bratislava, štatutárny zástupca: MUDr. Nadežda Petergáčová – konateľ,  
výška ročného nájomného predstavuje sumu 2 513,88 €

B.   u k l a d á
prednostke miestneho úradu zabezpečiť vypracovanie  dodatku k nájomnej zmluve v zmysle bodu A  tohto uznesenia a predložiť  na podpis oprávneným osobám.

za: 15 – jednomyseľne

K bodu 12)	Návrh vzorovej nájomnej zmluvy na nájom nebytových priestorov nachádzajúcich sa v základných a materských školách v zriaďovateľskej pôsobnosti Mestskej časti Bratislava – Podunajské Biskupice na školský rok 2017/2018 za účelom rôznych záujmových aktivít, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 315/2014-2018
Miestne zastupiteľstvo mestskej časti Bratislava – Podunajské Biskupice

s c h v a ľ u j e
návrh vzorovej nájomnej zmluvy na nájom nebytových priestorov nachádzajúcich sa v základných a materských školách v zriaďovateľskej pôsobnosti Mestskej časti Bratislava – Podunajské Biskupice na školský rok 2017/2018 za účelom rôznych záujmových aktivít ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

za: 15 – jednomyseľne

12)

K bodu 12/a)	Návrh na zvýšenie osobného príplatku hlavným kuchárkam v základných a materských školách v zriaďovateľskej pôsobnosti Mestskej časti Bratislava – Podunajské Biskupice.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 316/2014-2018
Miestne zastupiteľstvo mestskej časti Bratislava – Podunajské Biskupice

	s c h v a ľ u j e
zvýšenie osobného príplatku hlavným kuchárkam v základných a materských školách v zriaďovateľskej pôsobnosti Mestskej časti Bratislava -  Podunajské Biskupice od 01.06.2017 vo výške 100 € na 100% pracovného úväzku a k tomu príslušné odvody do poisťovní.
za: 15 – jednomyseľne

Rokovaciu miestnosť opustil zástupca starostky mestskej časti – poslanec Černý.

K bodu 13)	Návrh na poskytnutie dotácie Rímskokatolíckej cirkvi – Farnosti Bratislava – Podunajské Biskupice z rozpočtu Mestskej časti Bratislava – Podunajské Biskupice na rok 2017.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 317/2014-2018
Miestne zastupiteľstvo mestskej časti Bratislava – Podunajské Biskupice

s c h v a ľ u j e
poskytnutie dotácie Rímskokatolíckej cirkvi – Farnosti Bratislava – Podunajské Biskupice z rozpočtu Mestskej časti Bratislava – Podunajské Biskupice na rok 2017 vo výške 285,79 Eur na organizovanie Farského dňa detí.

za: 14 – jednomyseľne

Do rokovacej miestnosti sa dostavil zástupca starostky mestskej časti – poslanec Černý.

13)

K bodu 14)	Návrh na poskytnutie dotácie Bratskej jednote baptistov v Slovenskej republike – Cirkevnému zboru Bratislava 2 z rozpočtu Mestskej časti Bratislava – Podunajské Biskupice na rok 2017.

Materiál uviedla starostka mestskej časti PhDr. Ožvaldová s upriamením pozornosti na odporúčania miestnej rady a komisie finančnej, podnikateľských činností a obchodu, ktoré odporúčajú miestnemu zastupiteľstvu poskytnúť žiadateľovi dotáciu vo výške 1.000,- €. Po otvorení diskusie poslanec Kubiš vyslovil názor, že nakoľko sa jedná o rekonštrukciu toalety v rodinnom dome návrh nepodporí. Starostka mestskej časti upozornila na to, že to nie je rodinný dom nejakých ľudí, ale tu sídli Bratská jednota baptistov SR – cirkevný zbor Bratislava 2, ktorej členmi sú aj občania našej mestskej časti. S týmto názorom sa stotožnili poslanci Duranský, Tóth a Krippel. Po ukončení diskusie starostka mestskej časti dala hlasovať o návrhu miestnej rady a miestne zastupiteľstvo prijalo

UZNESENIE č. 318/2014-2018
Miestne zastupiteľstvo mestskej časti Bratislava – Podunajské Biskupice

s c h v a ľ u j e
poskytnutie dotácie Bratskej jednote baptistov v Slovenskej republike – Cirkevnému zboru Bratislava 2 z rozpočtu Mestskej časti Bratislava – Podunajské Biskupice na rok 2017 vo výške 1 000,- Eur na rekonštrukciu toalety v budove Cirkevného zboru Bratislava 2 na Nákovnej ul. č. 34.

za: 13		proti: 1		zdržal sa: 1

K bodu 15)	Návrh na vyplatenie odmeny miestnej kontrolórke mestskej časti za I. polrok 2017.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 319/2014-2018
Miestne zastupiteľstvo mestskej časti Bratislava – Podunajské Biskupice

s c h v a ľ u j e
vyplatenie odmeny miestnej kontrolórke mestskej časti vo výške 30%  z mesačného platu za obdobie od 01. januára  2017  do 30. júna  2017.

za: 15 – jednomyseľne  

14)
K bodu 16)	Rôzne.

Starostka mestskej časti: 

a)	Informovala poslancov o vykonanej obhliadke okolia NC Hron a Ipeľskej ulice za účasti zástupcov mestskej polície, SBS z NC Hron a obyvateľov zameranú na riešenie tu sa zdržiavajúcich bezdomovcov, ktorí budia verejné pohoršenie. Výsledkom tohto stretnutia je zhoda na odstránení 9 ks lavičiek na ktorých bezdomovci spia a častejšie obchôdzky mestskej polície v tejto lokalite. Vedúci SBS z NC Hron prisľúbil spoluprácu a montáž ďalších kamier. Starostka mestskej časti požiadala o možnosť zastavenia predaja lacného alkoholického nápoja tzv. „čuča“, ktoré bezdomovci nakupujú a následne konzumujú, v predajni Tesco. K tejto problematike má dohodnuté stretnutie aj so zástupcom štátnej polície na deň 19.6.2017. 
Zástupca starostky mestskej časti poslanec Černý vyslovil súhlas s premiestnením lavičiek a navrhol osadiť lavičky so zábranami, aby na nich nebolo možné ležať. Taktiež požiadal o zabezpečenie zvýšenia čistoty v tejto oblasti a preveriť uzatvorenú nájomnú zmluvu na parkovisko pri NC Hron, či nájomca dodržiava jej podmienky.
b)	Informovala, že miestny úrad rieši aj premiestnenie zástupcov organizácie Odyseus, ktorí vykonávajú výmenu striekačiek pre narkomanov od zdravotného strediska na Lotyšskej ulici k objektu bývalého domu kultúry Tallin vedľa známeho objektu Pentagon, kde sa drogovo závislí občania týmito látkami zásobujú.
Poslanec Tóth podotkol, že iniciatíva tejto organizácie je prospešná. Starostka mestskej časti odpovedala, že nepochybuje o prospešnosti tejto činnosti, ale nie je vhodne umiestnená pri zdravotnom stredisku, ktoré navštevujú aj deti.
c)	Informovala o doručenej petícii so 74 podpismi občanov, ktorí žiadajú zrušiť Psí park na Vrakunskej ulici. Nakoľko vie o tom, že viac občanov kladne hodnotí prevádzku tohto zariadenia, mestská časť pripraví na svojej web stránke anketu s otázkou v zmysle: „Ste za zachovanie Psieho parku?“ a petícia sa bude riešiť po jej vyhodnotení.
Zástupca starostky mestskej časti poslanec Černý navrhol pri tomto parku od Vrakunskej ulice vysadiť zeleň.
d)	Po prerokovaní neschválenia prevodu bytu do vlastníctva nájomcu p. Smuteka miestnym zastupiteľstvom dňa 25.4.2017 s právnou zástupkyňou mestskej časti, ktorá potvrdila, že toto rozhodnutie miestneho zastupiteľstva nemá žiadny právny základ, oznámila, že na najbližšie rokovanie miestneho zastupiteľstva dňa 3.10.2017 opätovne predloží návrh na prevod vlastníctva bytu nájomcovi p. Smutekovi.
e)	Informovala, že rokovania ohľadne ďalšej prevádzky nemocnice v Podunajských Biskupiciach pokračujú tak, aby táto nemocnica fungovala v novom režime od 1.1.2018.  

p. Jégh:	Ako predsedníčka komisie školstva a kultúry pozvala poslancov dňa 17.6.2017 na Juniáles a dňa 24.6.2017 na Farský deň detí.

K bodu 17)	Interpelácie poslancov.

p. Černý:  1.	Z dôvodu zvýšenia transparentnosti navrhol na web stránke mestskej časti zverejniť podmienky prijímania detí do škôl v mestskej časti.

                 2.	Upozornil na značný zápach pri vyústení odpadových vôd z a.s. Slovnaft pri lodenici.
	15)

Starostka mestskej časti odpovedala, že nakoľko sa jedná o katastrálne územie Ružinova, o tejto skutočnosti bude informovať starostu mestskej časti Bratislava – Ružinov.

                 3.	Navrhol zvážiť výmenu štrku na detskom ihrisku Latorická za piesok.
	S týmto návrhom vyslovila nesúhlas poslankyňa Matuszná s odôvodnením, že piesok je semenišťom viacerých nebezpečných baktérií pre deti ako štrk.

p. Duranský: 1. Upozornil na nedodržiavanie zákazu vjazdu nákladných motorových vozidiel 
		na Šamorínsku od cintorína. Pri prejazde cez retardér sú nadmerne hlučné, 
		čím rušia obyvateľov okolitých domov.

                  2.	Žiada riešiť veľké množstvo parkujúcich vozidiel na Kazanskej ulici od 
Borekovej – Popradskej po Kovovú.

p. Kubiš:	Pripomenul odstránené poškodené lavičky zo sídlisk, ktoré boli uskladnené
		s tým, že sa zrekonštruujú a opäť osadia.
		Starostka mestskej časti odpovedala, že opravené lavičky budú osadené na 
		sídliskách. 

p. Matuszná:	Informovala sa, v akom stave je príprava výstavby nájomného bytového domu.
		Starostka mestskej časti odpovedala, že Magistrát hl.m. SR Bratislavy už 
		vydal súhlasné stanovisko k tejto výstavbe a vybavujú sa ďalšie záväzné 
		stanoviská dotknutých orgánov.

K bodu 18)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a s prianím príjemných letných dovoleniek ukončila zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Anna Brániková		.......................................................

				Ján Duranský		.......................................................

Alžbeta  J a n č u l o v á
zapisovateľka